Miyan kuka ko Miyar kuka, ana kuma kiranta da Luru, sai kuma Fulani suna kiranta da (ɓokko) miyace daga cikin abinci na mutanen Arewacin Najeriya da Kudancin Nijar. Ana samar da miyar ne daga garin Kuka wanda ake samu daga bishiyar Kuka. Ana hada ta da Tuwon shinkafa ko Tuwon Dawa. ne na musamman. Kamin masanan Kimiyya sun yi nazarin alfanonin dake cikin miyar kuka, an dauki lokaci mai tsawo ana amfani da ita a kasashe da dama a matsayin miya wacce aka fi sani kuma aka fi gaskatawa. Sai kimiyya ta zo ta bada nata gudummuwa wacce ta yi bayani daki-daki dan gane da dimbin amfanin miyar kuka. Ga kadan daga cikin su: Miyar kuka tana kunshe da muhimman sinadirrai masu gina jiki kuma masu inganta lafiya. Akwai sinadirran carbohydrate masu baiwa jikin dan adam kuzari, akwai natural sugars wacce ba ta da wani illa ko lahani ga jikin ko wane mutum, akwai proteins wadanda sune ke gina jiki, akwai carotenes, riboflabin, Bit-C, Minerals, potassium, iron, magnesium, manganese, phosphorus, zinc, calcium, glutamic, catechins, tertrate, rhamnose, glutamic acid da sauransu.